કિંગદાઓ(ચીન)– વડાપ્રધાન નરેન્દ્ર મોદીએ શનિવારે ચીનના કિંગદાઓ શહેરમાં રાષ્ટ્રપતિ શી જિનપિંગ સાથે મુલાકાત કરી છે. બન્ને નેતાઓએ દ્વિપક્ષીય સહયોગ માટે તમામ પાસાઓ પર ચર્ચા કરી હતી. બેઠક શરૂ થાય તે પહેલા બન્ને નેતાઓ ખુબ જ આનંદથી મળ્યા હતા. વડાપ્રધાન નરેન્દ્ર મોદીએ પોતાના સંબોધનમાં કહ્યું હતું કે ભારત અને ચીનની વચ્ચે મજબૂત અને સ્થિર સંબધથી દુનિયાને સ્થિરતા અન પ્રેરણા મળતી રહશે. તેમણે વુહાનમાં શી સાથેની અનોપચારિક મુલાકાતને પણ યાદ કરી હતી.